EkBass/fiwiki-20250220-pages-articles huggingface dataset:
Police (tuotemerkki)

Police on italialainen vaatemerkki, joka on tunnettu muotiasusteistaan. Vaatemerkki perustettiin vuonna 1983. Police erikoistui alun perin aurinkolaseihin, mutta on siirtynyt vuosien varella myös muiden tuotteiden lanseeramiseen. Police lanseerasi ensimmäisen hajuvesivalikoimansa vuonna 1997 ja ensimmäisen kellomallistonsa vuonna 2003. Vuonna 2008 Police lanseerasi ensimmäisen vaatemallistonsa. Policea on vaatemerkin yli kolmenkymmenenvuotisen historian aikana mainostaneet useat julkisuuden henkilöt kuten Paolo Maldini, Bruce Willis, George Clooney, David Beckham, Neymar, Ji Chang-wook sekä Antonio Banderas. ==Lähteet== Luokka:Kellonvalmistajat Luokka:Vaatemerkit
People’s Movement for Democratic Change

People’s Movement for Democratic Change (PMDC) on sierraleonelainen sosiaaliliberaali puolue. Puolue rekisteröitiin viralliseksi puolueeksi 19. tammikuuta 2006. Puoluetta johtaa Sierra Leonen toisen pääministerin Albert Margain poika Charles Margai. Charles Margai on myös Sierra Leonen ensimmäisen pääministerin Milton Margain veljenpoika. Luokka:Liberaalit puolueet Luokka:Sierra Leonen puolueet
Domus Gaudium

Domus Gaudium on Helsingin yliopiston ylioppilaskunnan järjestysnumeroltaan kolmas ylioppilastalo. "Gaudium" on latinaa ja tarkoittaa iloa tai riemua. Rakennus sijaitsee Helsingin Etu-Töölössä Leppäsuon alueella, osoitteessa Mechelininkatu 3. Viereisessä korttelissa on ylioppilaskunnan omistama opiskelija-asuntola Domus Academica. Domus Gaudium vihittiin käyttöön marraskuussa 2008.Uusi iloinen talo, Ylioppilaslehti 28.11.2008. Rakennuksen on suunnitellut arkkitehtitoimisto Brunow & Maunula. Domus Gaudiumissa sijaitsee luentosaleja sekä osakunta- ja toimistotiloja.http://www.brunowmaunula.fi/index.php/projects/view/1 , viitattu 28.7.2017. == Lähteet == == Aiheesta muualla == * https://hyy.helsinki.fi/fi/ylioppilastalot Luokka:Helsingin asuinrakennukset Luokka:Etu-Töölö
Kristiansund BK

Kristiansund Ballklubb on norjalainen jalkapalloseura Kristiansundin kaupungista. Seura pelaa kaudella 2022 Norjan korkeimmalla sarjatasolla Eliteserienissä. == Lähteet == Luokka:Norjalaiset jalkapalloseurat Luokka:Vuonna 2003 perustetut urheiluseurat Luokka:Kristiansund
Woldemar Stjerncreutz

Woldemar Stjerncreutz (3. tammikuuta 1874 Pietari – 4. toukokuuta 1947) oli suomalainen kenraalimajuri.Andris J. Kursietisin sivusto : Kenraalimajuri Woldemar StjerncreutzMirko Harjula : Ryssänupseerit, BoD - Books on Demand 2013, sivu 59,120,285, (Google Kirjat linkki) Venäjän keisarillisessa armeijassa tykistöluutnanttina palvellut Stjerncreutz osallistui vuonna 1900 boksarikapinan kukistamiseen Mantsuriassa. Ensimmäisen maailmansodan aikana everstiluutnantiksi ylennyt Stjerncreutz palveli Puolan rintamalla Siperian 9. divisioonan tykistöprikaatissa. Stjerncreutzista tuli Venäjän keisarillisen armeijan eversti helmikuussa 1917 ja Suomen armeijan palvelukseen hän tuli everstinä maaliskuussa 1918. Hän palveli Suomen sisällissodan aikana valkoisten päämajan ase-esikunnassa. Stjerncreutz oli linnoitustykistön komentajana Viipurissa toukokuusta elokuuhun 1918. Hän oli sitten rannikkotykistön komentajan apulaisena helmikuuhun 1919 saakka ja toimi viimeksi kenttätykistörykmentti 3:n komentajana. Stjerncreutz erosi armeijan palveluksesta 19. elokuuta 1919 ja hänet ylennettiin samalla kenraalimajuriksi. == Kirjallisuutta == * Veli-Matti Syrjä : Itsenäisen Suomen kenraalikunta 1918-1996. WSOY 1998 ISBN 9510232750 * Mirko Harjula : Ryssänupseerit. Books on Demand 2014 ISBN 9789522861429 == Lähteet == Luokka:Suomalaiset kenraalit Luokka:Suomen sisällissodan valkoiset Luokka:Vuonna 1874 syntyneet Luokka:Vuonna 1947 kuolleet
Zirə FK

Zirə Futbol Klubu on jalkapalloseura Bakun kaupungista. Seura pelaa maansa korkeimmalla sarjatasolla Azerbaidžanin Valioliigassa. Seura on pelannut koko historiansa pääsarjassa. Zirə pelasi ensimmäisen kerran Eurooppa-liigassa kaudella 2017–18, mutta putosi tuolloin toisella karsintakierroksella. ==Lähteet== Luokka:Azerbaidžanilaiset jalkapalloseurat Luokka:Vuonna 2014 perustetut urheiluseurat Luokka:Bakun urheilu
Andrej Plenković

Andrej Plenković (s. 8. huhtikuuta 1970 Zagreb) on kroatialainen poliitikko ja diplomaatti. Plenković on ollut Kroatian pääministeri lokakuusta 2016 lähtien ja Kroatian demokraattisen liiton johtaja heinäkuusta 2016 lähtien. == Elämä ja ura == Plenković opiskeli oikeustiedettä Zagrebin yliopistossa. Hän työskenteli pitkään Kroatian ulkoministeriössä, jossa hän toimi muun muassa varaulkoministerin kansliapäällikkönä, Euroopan integraation osaston päällikkönä, Kroatian EU-delegaation varapäällikkönä ja Ranskan- varasuurlähettiläänä. Vuosina 2010-2011 hän oli Kroatian Euroopan integraatiosta vastaava valtiosihteeri. Plenković valittiin HDZ:n ehdokkaana Kroatian parlamenttiin vuonna 2011 ja Euroopan parlamenttiin vuonna 2013. Hänet valittiin HDZ:n johtajaksi 17. heinäkuuta 2016 ja pääministeriksi parlamenttivaalien jälkeen 19. lokakuuta 2016. Plenkovićia kuvaillaan keskustaoikeistolaiseksi ja EU-myönteiseksi poliitikoksi. == Lähteet == == Aiheesta muualla == * Plenkovićin kotisivut * luokka:Vuonna 1970 syntyneet luokka:Kroatian pääministerit Luokka:Kroatialaiset europarlamentaarikot luokka:Elävät henkilöt
Poistoilman vuosihyötysuhde

Poistoilman vuosihyötysuhde kertoo kuinka hyvin kiinteistön lämmöntalteenotto toimii. Poistoilman vuosihyötysuhteen tulisikin olla mahdollisimman korkea. Uusissa kiinteistöissä sen on oltava 45% Tämä tarkoittaa siis sitä että talosta poistuvasta ilmasta on ”kierrätettävä” lämmitysenergiaa takaisin kiinteistön lämmitykseen vuositasolla minimissään tämä määrä. Poistoilman hyötysuhde lasketaan kaavalla (sisälämpötila- ulospuhalluslämpötila) / (sisälämpötila-ulkolämpötila). Tehokkaalla LTO-kennolla sekä LTO-toimintaan optimoidulla lämpöpumpulla ulospuhalluslämpötilaksi saadaan jatkuvasti lämmityskaudella noin +2C…+4C. Näin ollen poistoilman hyötysuhde on jopa yli 100% ulkolämpötilan ollessa tätä korkeampi. Poistoilman vuosihyötysuhde sen sijaan on Etelä-Suomessa 90%…105%… ja Pohjois-Suomessa 75%…90% Ulos puhallettavan ilman lämpötila saadaan +2C…+4C lämpötilaan vain riittävän tehokkaalla kennostolla (talteenottopatterilla). Jos kennosto ei ole riittävän tehokas, on poistettavan ilmankin lämpötila korkeampi mikä heikentää selkeästi poistoilman vuosihyötysuhdetta sekä luonnollisesti myös LTO-järjestelmän lämmöntuottoa. == Lähteet == * Luokka:Rakennuksen lämmitysjärjestelmät
Inkilän kartano

Inkilän kartano eli Inkilänhovi on Juvalla Inkilän kylässä sijaitseva entinen rusthollitila. Kartanon nimi tulee tilan 1600-luvun puoliväliin saakka omistaneista Inkisistä. Kartanon koko oli 1 085 hehtaaria vuonna 1810 ja vuonna 1830 siihen kuului 14 torppaa.Herrasväen asuinpaikat – Etelä-Savon kartanot ja kartanoiksi kutsutut : Juva Inkilän omisti vuodesta 1643 pistooliseppä Tuomas Juhonpoika. Hänen perikunnaltaan tila siirtyi vuoden 1700 tienoilla kornetti Fredrik Lemkelle ja sitten 1710-luvulla vänrikki Karl Johan Tawastille. Kartanon isäntinä olivat 1700-luvun puoliväliin saakka Tawastin sukuun avioituneet kapteeni Mikael Lunden ja kapteeni Kristian Wahl. 1700-luvun jälkipuoliskolla Inkilän omisti ensin kapteeni Karl Henrik Lunden ja sitten Juvan kirkkoherran Henrik Poppiuksen leski Katariina Poppius. Seuraava omistaja oli varatuomari Daniel Poppius 1805–1835. Poppiuksen perikunnalta kartanon osti 1847 kersantti Karl Miller, jonka suvun omistuksessa kartano oli 1970-luvulle saakka. Inkilän kartano oli talvisodan loppuvaiheessa päämajan käytössä ja marsalkka Mannerheim asui siellä kahden viikon ajan. 1970-luvulla kartanon osti oopperalaulaja Martti Talvela ja hänen kuoltuaan 1989 kartanon omistaa Talvelan tytär Johanna miehensä Severi Hirvosen kanssa. Kartanon nykyisen kivisen päärakennuksen rakennutti kersantti Karl Miller vuonna 1853 entisen lautakattoisen puisen päärakennuksen tilalle. Päärakennus korotettiin kaksikerroksiseksi ja sitä jatkettiin puisella jatko-osalla vuonna 1892. Päärakennus on entisöity 1980-luvun alussa. Kartanon pihapiirin rakennuksiin kuuluu väentupa, vuonna 1882 rakennettu navetta ja useita ulkorakennuksia. Kartanon huvimaja on purettu ja lampolarakennus paloi 1989. == Lähteet == Luokka:Suomen kartanot Luokka:Juvan rakennukset ja rakennelmat Luokka:Suomen 1800-luvulla rakennetut rakennukset ja rakennelmat
Everstienkivi

Everstienkivi on Virolahden kirkonkylässä noin 870 metriä Virolahden kirkosta pohjoiseen sijaitseva vuoden 1721 Uudenkaupungin rauhan rajakivi.Museoviraston kulttuuriympäristön palveluikkuna : Virolahti, Everstienkivi Kivi on kooltaan 1x2x2 metriä. Sen eteläsivulla ovat venäläisten tekemät hakkausmerkinnät: kaksi ristiä, joissa on vuosiluvut 1723 ja 1727. Jälkimmäinen vuosiluku viitannee kyseisenä vuonna pidettyyn maantarkastukseen eli revisioon. Ruotsalaiset hakkausmerkinnät kruunu ja F-kirjain ovat kiven länsisivulla. Uudenkaupungin rauhan rajankäynnistä on Virolahdella säilynyt Everstienkiven lisäksi yhdeksän muuta rajakiveä: Hurppu, Itäkivi, Heijarinkivi, Kirkkotien kivi, Alapihlajan kivi, Sahantauksen kivi, Lepkankaan kivi, Kallionpellon kivi ja Käyhkäntien kivi.Uudenkaupungin rauhan rajakivet, Museovirasto == Lähteet == Luokka:Suomen siirtolohkareet Luokka:Rajakivet Luokka:Virolahti
Tromboksaanit

Tromboksaanit ovat ryhmä eikosanoideihin kuuluvia orgaanisia yhdisteitä. Ne vaikuttavat muun muassa verihiutaleiden takertumiseen toisiinsa verihyytymän muodostuessa ja verisuonten supistumiseen. Tromboksaaneille yhteinen rakenteellinen piirre on tetrahydropyraanirengas. == Biosynteesi ja biologinen rooli == Tromboksaaneja esiintyy erityisesti verihiutaleissa. Yleisin tromboksaaneista on tromboksaani A2. Sitä muodostuu arakidonihaposta prostaglandiini H:n ollessa välivaiheena. Biosynteesiä katalysoivat entsyymit ovat syklo-oksigenaasi ja tromboksaanisyntaasi. Tromboksaani A2 on suhteellisen epästabiili molekyyli ja kun sen rakenteen sisältämä neljästä atomista koostuva rengas hajoaa, muodostuu tromboksaani B2:ta. Tämä yhdiste metaboloituu edelleen muun muassa 2,3-dinortromboksaani B2:ksi ja 11-dehyhdrotromboksaani B2:ksi. Biologisesti aktiivisin tromboksaaneista on tromboksaani A2. Se aikaansaa sileän lihaskudoksen supistumista, mikä supistaa verisuonia, indusoi verihiutaleiden takertumista toisiinsa ja siten verihyytymän syntymistä, supistaa keuhkoputkia ja vaikuttaa lymfosyyttien kasvuun ja erikoistumiseen. Asetyylisalisyylihappo on tromboksaanisyntaasin inhibiittori ja tähän perustuu sen veren hyytymistä ehkäisevä vaikutus. Tromboksaani B2 ja sen johdannaiset ovat biologisesti inaktiivisia. == Tromboksaaneja == *Tromboksaani A2 C20H32O5, CAS-numero 57576-52-0 *Tromboksaani A3 C20H30O5, CAS-numero 60114-68-3 *Tromboksaani B1 C20H36O6, CAS-numero 64626-32-0 *Tromboksaani B2 C20H34O6, CAS-numero 54397-85-2 *Tromboksaani B3 C20H32O6, CAS-numero 71953-80-5 ==Lähteet== Luokka:Lipidit
Tommi Muilu

Tommi Muilu (s. 19. kesäkuuta 1972) on Hämeen ELY-keskuksen ylijohtaja. Muilu työskentelee ylijohtajan tehtävän ohella myös Hämeen ELY-keskuksen ympäristö ja luonnonvarat -vastuualueen johtajana. Ennen nykyisiä työtehtäviään Muilu työskenteli Hämeen ympäristökeskuksessa diplomi-insinöörin tehtävissä. ==Lähteet== Luokka:Elinkeino-, liikenne- ja ympäristökeskusten ylijohtajat Luokka:Vuonna 1972 syntyneet Luokka:Elävät henkilöt
Münchenin S-Bahn

Münchenin S-Bahn () on S-Bahn-paikallisjunajärjestelmä Münchenin kaupungissa Saksassa. S-Bahn avattiin liikenteelle vuonna 1972. Nykyisin järjestelmän pituus on 434 kilometriä, linjoja on kahdeksan ja asemia 150. DB 423 S-Bahn Munich S8 Herrsching-Airport (16225832969).jpg|S8-linjan juna München Marienplatz.jpg|Marienplatzin asema ==Lähteet== == Aiheesta muualla == Luokka:Münchenin liikenne Luokka:Saksan paikallisjunaverkot
Inter Club d'Escaldes

Inter Club d'Escaldes on jalkapalloseura Escaldes-Engordanyn kunnasta. Seura pelaa Andorran korkeimmalla sarjatasolla Primera Divisióssa, jonne nousi kaudeksi 2017–18. Se on voittanut Andorran mestaruuden kolmesti vuosina 2020, 2021 ja 2022. ==Lähteet== Luokka:Andorralaiset jalkapalloseurat
Vice

Vice voi tarkoittaa seuraavia: *VICE, avoimeen lähdekoodiin perustuva Commodore 64 -emulaattori * Vice Media, yhdysvaltalais-kanadalainen digitaalisen median yritys *Vice, kanadalais-yhdysvaltalainen aikakauslehti *Miami Vice, yhdysvaltalainen televisiosarja **Miami Vice, televisiosarjasta sovitettu yhdysvaltalainen elokuva *Grand Theft Auto: Vice City, Rockstar Gamesin kehittämä videopeli *Grand Theft Auto: Vice City Stories, Rockstar Gamesin kehittämä videopeli **Vice City, edellä mainituissa peleissä esiintyvä kuvitteellinen kaupunki *Vice Lords, yhdysvaltalainen katujengi *Vice Vukov (1936–2008) kroatialainen laulaja ja poliitikko *Inherent Vice, yhdysvaltalainen elokuva vuodelta 2014 *Vice – vallan oikeat kasvot, yhdysvaltalainen elokuva vuodelta 2018.
Anthony Scaramucci

Anthony Scaramucci (s. 6. tammikuuta 1964 Long Island, New York, Yhdysvallat) on yhdysvaltalainen entinen sijoituspankkiiri. Heinäkuun 21. päivänä 2017 presidentti Donald Trump nimitti hänet Valkoisen talon viestintäjohtajaksi 15. elokuuta alkaen. Lehdistöpäällikkö Sean Spicer erosi vastalauseena Scaramuccin nimitykselle. 31\. heinäkuuta, kymmenen päivää nimittämisestä ja kaksi viikkoa ennen kuin työn piti alkaa, Scaramuccin nimitys peruutettiin uuden kansliapäällikön John F. Kellyn esityksestä.Anthony Scaramucci out as White House communications director, CNN 31.7.2017.Scaramucci got fired after 10 days. Before his formal start date. Vox.com 31.7.2017. Nimityksensä jälkeen Scaramucci soitti The New Yorker -lehden toimittajalle kirosanojen ja alatyylin täyttämän puhelun, jossa hän muun muassa kutsui Valkoisen talon kansliapäällikkö Reince Priebusia ”v***n vainoharhaiseksi skitsofreenikoksi”. Scaramucci sanoi luulleensa puhuvansa toimittajalle luottamuksellisesti ilman siteeraamisen vaaraa, mutta toimittaja kiisti että näin olisi sovittu. Priebus sai lähteä heti haastattelun julkaisun jälkeen perjantainaNusca, Andrew: Scaramucci: Reince Priebus Is ‘a F**king Paranoid Schizophrenic’, Fortune 27.7.2017. ja Scaramucci seuraavana maanantaina. Scaramucci avjoitui vuonna 2013 Deidre Ballin kanssa ja heillä on kaksi lasta. Vaimo jätti avioerohakemuksen miehensä nimitystä seuranneella viikolla, koska sanoi inhoavansa Trumpia. Tultuaan erotetuksi Valkoisen talon hallinnosta Scaramucci muutti mielipidettään Trumpista ja alkoi esiintyä usein mediassa presidentin kriitikkona ja Joe Bidenin vaalikampanjan tukijana. == Lähteet == Luokka:Vuonna 1964 syntyneet Luokka:Yhdysvaltalaiset republikaanipoliitikot Luokka:Yhdysvaltalaiset liikemiehet Luokka:Elävät henkilöt
Icon for Hire

Icon for Hire on yhdysvaltalainen rockyhtye, joka perustettiin Decaturissa, Illinoissa vuonna 2007. Yhtyeen nykyiset jäsenet ovat laulaja Ariel Bloomer ja kitaristi Shawn Jump. He julkaisivat kaksi EP:tä ennen kuin siirtyivät Tooth & Nail Records -levy-yhtiöön. Yhtye on julkaisi levy-yhtiön kautta kaksi ensimmäistä albumia; Scripted vuonna 2011 ja Icon for Hire vuonna 2013. Kolmas albumi You Can't Kill Us julkaistiin itsenäisesti vuonna 2016.https://www.discogs.com/Icon-For-Hire-You-Cant-Kill-Us/release/9394093 == Jäsenet == ;Nykyiset * Ariel Bloomer – laulu (2007–) * Shawn Jump – kitara, koskettimet (2007–) ;Entiset * Joshua Davis – basso, murinalaulu (2007–2009) * Adam Kronshagen – rummut (2007–2015, 2016) ;Sessiomuusikot * Josh Kincheloe – basso, taustalaulu (2011–2016) * Shane Wise – rummut (2016) * Ryan Seaman – rummut, taustalaulu (2017–) == Diskografia == ===Albumit=== *Scripted (2011) *Icon for Hire (2013) *You Can't Kill Us (2016) *Still Can't Kill Us: Acoustic Sessions (2018) *Amorphous (2021) *The Reckoning (2022) ===EP:t=== *Icon For Hire EP (2008) *The Grey EP (2009) *Now You Know EP (2015) === Singlet === Vuosi Nimi Albumi 2011 "Make a Move" Scripted "Get Well" "The Grey" "Off with Her Head" "Fight" "Iodine" "Pieces" 2013 "Cynics & Critics" Icon for Hire "Sugar & Spice" 2014 "Counting on Hearts" "Sorry About Your Parents" 2015 "Now You Know" Now You Know EP "Bam Bam Pop" 2016 "Supposed to Be" You Can't Kill Us 2017 "You Can't Kill Us" "Demons" 2018 "Supposed to Be" Still Can't Kill Us: Acoustic Sessions "Get Well II" "Demons" 2019 "Venom" "Hollow" 2020 "Blindside" == Lähteet == Luokka:Yhdysvaltalaiset alternative rock -yhtyeet Luokka:Yhdysvaltalaiset alternative metal -yhtyeet Luokka:Pop punk -yhtyeet
Ferdinand Salokangas

Väinö Teodor Ferdinand Salokangas (25. lokakuuta 1903 Hyvinkää – 21. toukokuuta 1981) oli suomalainen arkkitehti joka suunnitteli 1950-luvulla useita omintakeisia rakennuksia Rovaniemelle. Salokangas valmistui arkkitehdiksi 1931 ja työskenteli vuoteen 1934 Teknillisen korkeakoulun assistenttina sekä apulaisena muun muassa Oiva Kallion, Hilding Ekelundin ja Jalmari Peltosen arkkitehtitoimistoissa, kunnes perusti oman toimiston. Salokangas johti jatkosodan aikana vuosina 1942–1943 talvisodassa pommitettujen Sortavalan ja Käkisalmen kaupunkien jälleenrakentamista. Sodan jälkeen hän työskenteli Rovaniemellä Lapin jälleenrakentamisen johtajana 1945–1948 ja sen jälkeen hänellä oli kaupungissa oma toimisto vuosina 1948–1956. Salokangas suunnitteli Rovaniemelle julkisia rakennuksia sekä kerros- ja omakotitaloja. Varsinkin 1940-luvulla ja 1950-luvun alussa Salokankaan suunnittelemissa taloissa oli omintakeisia koristeaiheita muun muassa portaiden ja parvekkeiden kaiteissa, ikkunaluukuissa ja räystästuissa. Yksi usein esiintynyt koristeaihe oli Salokankaalla metallilevyyn tai puuhun leikattu tähti. Vuodesta 1956 Salokangas oli Helsingin kaupungin apulaisarkkitehtina eläkkeelle jäämiseen asti. == Rakennuksia == * Rovaniemen kauppalan toimitalo, Valtakatu 16, Rovaniemi 1949 * Rovaniemen paloasema. 1949 * Rooseveltin maja. 1950, toteutettiin alle kahdessa viikossa rouva Eleanor Rooseveltin Lapin-vierailua varten * Rantavitikan koulun opettajien asuintalo, 1951 * Ferdinand Salokankaan asuin- ja ateljeetalo, Karhunkaatajantie 24, Rovaniemi 1951–1953 * Rovaniemen kansakoulu ja opettajien asuintalo. 1952-1954 * Rovaniemen ammattikoulu ja ammattikoulun asuntola. suunniteltu 1952, valmistunut 1961 * Inapolku 3, asuinkerrostalo. Rovaniemi 1955 == Lähteet == Luokka:Suomalaiset arkkitehdit Luokka:Vuonna 1903 syntyneet Luokka:Vuonna 1981 kuolleet
Pampisfordin rautatieasema

Pampisfordin rautatieasema oli rautatieasema Stour Valley Railwayn varrella Pampisfordissa, Cambridgeshiressä. Se oli käytössä vuosina 1865–1967. Asema avattiin 1. kesäkuuta 1865 nimellä Abington. Nimi vaihtui vuonna 1875. Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, joskin sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Pampisfordin asema suljettiin samana päivänä. A11-moottoritien laajennustöiden yhteydessä asema jäi tielinjalle, ja laiturit ja asemarakennukset purettiin. Asemasta ei ole jäljellä mitään merkkejä. == Lähteet == Luokka:Englannin lakkautetut rautatieliikennepaikat Luokka:Beechingin leikkauksissa suljetut rautatieasemat Luokka:Cambridgeshiren rautatieliikennepaikat
Salibandyn naisten maailmanmestaruuskilpailut 2017

Salibandyn naisten maailmanmestaruuskilpailut 2017 olivat historian 22. maailmanmestaruuskilpailut ja 11. naisten MM-kisat. Ne järjestettiin Slovakian Bratislavassa 1.–9. joulukuuta 2017. Turnauksen voitti Ruotsi kaatamalla tasaisessa finaalissa Suomen maalein 6–5 voittolaukauskilpailun kautta. Pronssiottelussa Sveitsi voitti Tšekin maalein 3–2. Turnauksen arvokkaimman pelaajan tittelin (ASICS Golden Floorball Shoe MVP Trophy) sai ruotsin Emelie Wibron. Sveitsin Corin Ruttimann sai 40 maalia täyteen MM-tasolla, joka on uusi ennätys. == Otteluareenat == Bratislava Bratislava Ondrej Nepela Arena Kapasiteetti: 10 055 Hant Arena Kapasiteetti: 4 500 == Alkusarja == Kisojen lohkojaot arvottiin Bratislavassa naistenpäivänä 8. maaliskuuta 2017. === Lohkon A sarjataulukko === === Lohkon B sarjataulukko === === Lohkon C sarjataulukko === === Lohkon D sarjataulukko === == Sijoitus- ja mitaliottelut == 1\. kierros Puolivälierät Välierät Pronssiottelu Loppuottelu == Sijoituspelit == === Sijat 13–16 === ==== Sijat 15–16 ==== ==== Sijat 13–14 ==== === Sijat 9–12 === ==== Sijat 11–12 ==== ==== Sijat 9–10 ==== === Sijat 5–8 === ==== Sijat 7–8 ==== ==== Sijat 5–6 ==== == Lopputulokset == # # # # # # # # # # # # # # # # == Pistepörssi == == Tähdistökentällinen == Emelie Wibron • Corin Rüttimann • Paulina Hudakova Moa Tschöp • My Kippilä Tiltu Siltanen == Lähteet == == Aiheesta muualla == * Kisojen tietopaketti IFF:n sivuilla 2017 Maailmanmestaruuskilpailut naisten Luokka:Bratislavan urheilutapahtumat
Vuoripussipeto

Vuoripussipeto (Neophascogale lorentzi) on pussipetojen heimoon kuuluva pussieläin. Tummanharmaan turkin seassa olevien pitkien, valkoisten karvojen vuoksi lajia kutsutaan myös täpläpussihiireksi. Sillä on lyhyet, vahvat raajat ja kaikissa varpaissaan erittäin pitkät kynnet. Vuoripussipeto kaivaa päivisin ravinnokseen toukkia, matoja ja muita vastaavia saaliseläimiä. Pesänrakkenuksesta ja lisääntymisestä on niukasti tietoa: naaraan pussissa on joskus havaittu neljä poikasta. == Lähteet == Luokka:Pussipedot
Giulio Antamoro

Giulio Antamoro (1. heinäkuuta 1877 Rooma – 8. joulukuuta 1945 Rooma) oli italialainen elokuvaohjaaja. Aatelisperheeseen syntynyt Antamoro aloitti vuonna 1910 Cinesillä, jossa hän ohjasi Tontolini-komedioita, melodraamoja sekä aikanaan suosittuja psykologisia tutkielmia kuten Avvenire in agguato (1915). Hänen tunnetuin ohjaustyönsä on uskonnollinen suurelokuva Christus (1916), jota katolinen kirkko levitti myös sotaa käyvässä Saksassa. Vuonna 1926 häneltä tilattiin epäonnistunut Frate Francesco. Vuodesta 1929 lähtien Antamoro työskenteli jonkin aikaa Saksassa. Hänen viimeinen elokuvansa oli L’Angelo bianco vuonna 1943. ==Elokuvia== * Pinocchio, 1911 ==Lähteet== ==Aiheesta muualla== * Internet Movie Database: Giulio Antamoro Luokka:Italialaiset elokuvaohjaajat Luokka:Vuonna 1877 syntyneet Luokka:Vuonna 1945 kuolleet
Luettelo diplomaattisista edustustoista Sveitsissä

Tämä on luettelo diplomaattisista edustustoista Sveitsissä. Tällä hetkellä pääkaupungissa Bernissä on 88 suurlähetystöä, kun taas Genevessä, jossa sijaitsee Yhdistyneiden kansakuntien Euroopan päämaja, on 33 lähetystöä, jotka ovat akkreditoituja Sveitsiin suurlähetystöinä. Useissa muissa maissa on Sveitsin akkreditoituja suurlähettiläitä Joidenkin maiden suurlähettiläät ovat akkreditoitu muista maista lähinnä Pariisista, Berliinistä ja Brysselistä. ==Suurlähetystöt== ===Bernissä=== * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * * ===Genevessä=== (YK:n lähetystöt jotka toimivat myös Yhdistyneiden kansakuntien lähetystöinä) * * * * * * * * * * * * * * * * * * * * * * * * * * * * * * * * * * * ==Edustustot== * (Taipein talous- ja kulttuuritoimisto) * (delegaatio) * (päädelegaatio) * (edustusto) * (edustusto)Representative Office of Northern Cyprus in Geneva Viitattu 07.1.2013. ==Pääkonsulaatit ja konsulaatit== ===Baselissa=== * ===Genevessä=== thumb|right|Venäjän pääkonsulaatti Genevessä. thumb|right| Venäjän ja Valko-Venäjän YK:n pysyväedustusto Genevessä. * * * * * * * (konsulaatti) * (Taipein talousvirasto) * * * * * * * (konsulaatti) * * * (konsulaatti) * * * * * * * * * * * * * * * * (konsulaatti) * * * * * * * (konsulaatti) ===Lausannessä=== * (konsulaatti) ===Luganossa=== * ===Zürichssä=== * * * * * * * * (Konsulaatti) * * * * * ==Akkreditoidut suurlähetystöt== * (Andorra la Vella) * (Berliini) * (Pariisi) * (Bryssel) * (Berliini) * (Berliini) * (Berliini) * (Bonn) * (Rooma) * (Bryssel) * (Rooma) * (Wien) * (Pariisi) * (Pariisi) * (Pariisi) * (Bryssel) * (Pariisi) * (Bryssel) * (Pariisi) * (Pariisi) * (Bryssel) * (Berliini) * (Lontoo) * (Berliini) * (Wien) * (Bryssel) * (Pariisi) * (Bryssel) * (Rooma) * (Pariisi) * (Pariisi) * (Bryssel) * (Berliini) * (Pariisi) * (Berliini) * (Pariisi) * (San Marino) * (Bryssel) * (Bryssel) * (Pariisi) * (Bonn) * (Berliini) * (Pariisi) * (Berliini) * (Pariisi) * (Berliini) * (Wien) * (Berliini) * (Bryssel) * (Lontoo) * (Bryssel) * (Pariisi) * (Berliini) * (Berliini) ==Lähteet== Sveitsissä Diplomaattiset edustustot Diplomaattiset edustustot
Udeme Ekpeyong

Udeme Ekpeyong (s. 28. maaliskuuta 1973) on aktiiviuransa päättänyt nigerialainen pikajuoksija. Hän oli mukana vuoden 1995 MM-kisoista pronssia voittaneessa Nigerian pitkän viestin joukkueessa.NIGERIA AT THE IAAF WORLDS Ennätyksekseen Ekpeyong juoksi 400 metrillä ajan 45,26 vuonna 1994. == Lähteet == Luokka:Nigerialaiset pikajuoksijat Luokka:Vuonna 1973 syntyneet Luokka:Elävät henkilöt
Heijarinkivi

Heijarinkivi on Virolahden kirkonkylässä noin 650 metriä Virolahden kirkosta luoteeseen sijaitseva vuoden 1721 Uudenkaupungin rauhan rajakivi.Museoviraston kulttuuriympäristön palveluikkuna : Virolahti, Heijarinkivi Kivi on korkeudeltaan kolme metriä ja pituudeltaan kuusi metriä. Kivin koillissivulla on venäläisten tekemä hakkausmerkintä, jossa on vuosiluku 1722. Ruotsalaisia hakkausmerkintöjä kivessä ei ole. Uudenkaupungin rauhan rajankäynnistä on Virolahdella säilynyt Heijarinkiven lisäksi yhdeksän muuta rajakiveä: Hurppu, Itäkivi, Everstienkivi, Kirkkotien kivi, Alapihlajan kivi, Sahantauksen kivi, Lepkankaan kivi, Kallionpellon kivi ja Käyhkäntien kivi.Uudenkaupungin rauhan rajakivet, Museovirasto == Lähteet == Luokka:Suomen siirtolohkareet Luokka:Rajakivet Luokka:Virolahti
Kunle Adejuyigbe

Kunle Adejuyigbe (s. 8. elokuuta 1977) on aktiiviuransa päättänyt nigerialainen pikajuoksija. Hän oli mukana vuoden 1995 MM-kisoista pronssia voittaneessa Nigerian pitkän viestin joukkueessa.NIGERIA AT THE IAAF WORLDS Ennätyksekseen Adejuyigbe juoksi 400 metrillä ajan 48,05 vuonna 1994. == Lähteet == Luokka:Nigerialaiset pikajuoksijat Luokka:Vuonna 1977 syntyneet Luokka:Elävät henkilöt
Itäkivi

Itäkivi on Virolahden kirkonkylässä noin 650 metriä Virolahden kirkosta pohjoiseen sijaitseva vuoden 1721 Uudenkaupungin rauhan rajakivi.Museoviraston kulttuuriympäristön palveluikkuna : Virolahti, Itäkivi Kivi on korkeudeltaan 2,5 metriä ja pituudeltaan kuusi metriä. Kiven eteläsivulla on venäläisten tekemä hakkausmerkintä, jossa on risti ja vuosiluku 1723. Ruotsalainen hakkausmerkintä kruunu ja F-kirjain on kiven länsisivulla. Uudenkaupungin rauhan rajankäynnistä on Virolahdella säilynyt Itäkiven lisäksi yhdeksän muuta rajakiveä: Hurppu, Heijarinkivi, Everstienkivi, Kirkkotien kivi, Alapihlajan kivi, Sahantauksen kivi, Lepkankaan kivi, Kallionpellon kivi ja Käyhkäntien kivi.Uudenkaupungin rauhan rajakivet, Museovirasto == Lähteet == Luokka:Suomen siirtolohkareet Luokka:Rajakivet Luokka:Virolahti
Simon Kemboi

Simon Kemboi (s. 1. maaliskuuta 1967) on aktiiviuransa päättänyt kenialainen pika- ja keskimatkojen juoksija. Hän oli mukana vuoden 1993 MM-kisoista hopeaa voittaneessa Kenian pitkän viestin joukkueessa.MM-historia: Essayah poisti mitalipaineet Stuttgartissa Ennätyksikseen Kemboi juoksi 400 metrillä ajan 44,94 vuonna 1993 ja 800 metrillä ajan 1:47,03 vuonna 1998. == Lähteet == Luokka:Kenialaiset pikajuoksijat Luokka:Kenialaiset keskimatkojen juoksijat Luokka:Vuonna 1967 syntyneet Luokka:Elävät henkilöt
Abednego Matilu

Abednego Matilu (s. 21. marraskuuta 1968) on aktiiviuransa päättänyt kenialainen pikajuoksija. Hän oli mukana vuoden 1993 MM-kisoista hopeaa voittaneessa Kenian pitkän viestin joukkueessa.MM-historia: Essayah poisti mitalipaineet Stuttgartissa Ennätyksekseen Matilu juoksi 400 metrillä ajan 44,97 vuonna 1995. == Lähteet == Luokka:Kenialaiset pikajuoksijat Luokka:Vuonna 1968 syntyneet Luokka:Elävät henkilöt
Kirkkotien kivi

Kirkkotien kivi on Virolahden kirkonkylään pohjoisesta tulevan tien länsipuolella Härmänkankaalla sijaitseva vuoden 1721 Uudenkaupungin rauhan rajakivi.Museoviraston kulttuuriympäristön palveluikkuna : Virolahti, Kirkkotien kivi Kilvellä merkityssä suuressa maakivessä on Uudenkaupungin rauhan rajankäyntiin liittyviä hakkausmerkintöjä. Uudenkaupungin rauhan rajankäynnistä on Virolahdella säilynyt Kirkkotien kiven lisäksi yhdeksän muuta rajakiveä : Hurppu, Heijarinkivi, Everstienkivi, Itäkivi, Alapihlajan kivi, Sahantauksen kivi, Lepkankaan kivi, Kallionpellon kivi ja Käyhkäntien kivi.Uudenkaupungin rauhan rajakivet, Museovirasto == Lähteet == Luokka:Suomen siirtolohkareet Luokka:Rajakivet Luokka:Virolahti
Kennedy Ochieng

Kennedy Ochieng (s. 30. joulukuuta 1971) on aktiiviuransa päättänyt kenialainen pikajuoksija. Hän oli mukana vuoden 1993 MM-kisoista hopeaa voittaneessa Kenian pitkän viestin joukkueessa.MM-historia: Essayah poisti mitalipaineet Stuttgartissa Ennätyksikseen Kennedy juoksi 300 metrillä ajan 33,43 vuonna 2000 ja 400 metrillä ajan 44,77 vuonna 1999. == Lähteet == Luokka:Kenialaiset pikajuoksijat Luokka:Vuonna 1971 syntyneet Luokka:Elävät henkilöt
Wilfred Kirochi

Wilfred Oanda Kirochi (s. 12. joulukuuta 1969) on aktiiviuransa päättänyt kenialainen keskimatkojen juoksija. Hän saavutti vuoden 1991 MM-kisoista hopeaa 1 500 metrin juoksusta.Kenya aiming for repeat of Tokyo success Ennätyksikseen Kirochi juoksi 1 500 metrillä ajan 3:32,49 vuonna 1992 ja maililla ajan 3:49,77 vuonna 1991. == Lähteet == Luokka:Kenialaiset keskimatkojen juoksijat Luokka:Vuonna 1969 syntyneet Luokka:Elävät henkilöt
Sahantauksen kivi

Sahantauksen kivi on Virolahden keskustan luoteispuolella Yläpäässä Virojoen itärannalla sijaitseva vuoden 1721 Uudenkaupungin rauhan rajakivi.Museoviraston kulttuuriympäristön palveluikkuna : Virolahti, Sahantauksen kivi Tiheässä kuusikossa sijaitseva kivi on kooltaan 1,5x2x2 metriä. Kiven kaakkoissivulla on venäläisten tekemä hakkausmerkintä, jossa on vuosiluku 1723. Luoteissivulla on heikosti erottuva ruotsalaisten hakkausmerkintä kruunu ja F-kirjain. Uudenkaupungin rauhan rajankäynnistä on Virolahdella säilynyt Sahantauksen kiven lisäksi yhdeksän muuta rajakiveä: Hurppu, Heijarinkivi, Everstienkivi, Itäkivi, Alapihlajan kivi, Kirkkotien kivi, Lepkankaan kivi, Kallionpellon kivi ja Käyhkäntien kivi.Uudenkaupungin rauhan rajakivet, Museovirasto == Lähteet == Luokka:Suomen siirtolohkareet Luokka:Rajakivet Luokka:Virolahti
König-luokka

König-luokka oli Saksan keisarikunnan laivaston neljän dreadnought- taistelulaivan muodostama alusluokka. Kaikkien alusten rakennustyöt aloitettiin syksyllä 1911 eri telakoilla Kielillä, Wilhelmshavenissa ja Bremenissä ja alukset otettiin käyttöön syksyn 1914 kuluessa. Kaikki alukset selviytyivät sodasta ja niiden kohtaloksi tuli upottaminen 21. kesäkuuta 1919 Scapa Flow'ssa. == Suunnittelu == Luokka oli parannettu versio edeltäneestä Kaiser-luokasta. Pääaseistuksena oli kymmenen 30,5 cm SK L/50 -tykkiä kaksoistorneissa, jotka oli sijoitettu aluksen keskiakselille. Kaksi tornia oli sijoitettu eteen ja kaksi taakse portaittain ja yksi keskilaivaan. Edeltäjäänsä nähden tämä järjestely mahdollisti laajemman ampumasektorin. Tykkien suurin korotuskulma oli alun perin 13,5 astetta, joka mahdollisti 16,2 kilometrin ampumaetäisyyden. Myöhemmin korotuskulmaa kasvatettiin 16 asteeseen, mikä mahdollisti 20,4 km ampumaetäisyyden. Apuaseina oli neljätoista 15 cm SK L/45 -tykkiä sijoitettuna kasematteihin ylemmälle kannelle rungon sivuihin. Aluksilla oli vielä kuusi 8,8 cm SK L/45 -tykkiä, jotka korvattiin vuodesta 1915 lähtien kaksiputkisilla 8,8 cm ilmatorjuntatykeillä. Aseistuksen täydensivät viisi vedenalaista torpedoputkea, yksi keulassa ja kaksi molemmilla sivulla. == Alukset == Aluksen tilattiin Laivastolain 1908 hyväksytyn toisen lisäyksen myöntämin varoin. Taustalla oli Toinen buurisota, jossa saksalaiset tunsivat sympatiaa buureja kohtaan, ja tämän laukaisema varustelukilpa. König-luokan taistelulaivatGardiner, Robert s. 147 Nimi Telakka Kölinlasku Vesille Valmis Kohtalo SMS König Kaiserliche Werft Wilhelmshaven lokakuu 1911 1. maaliskuuta 1913 tammikuu 1915 miehistönsä upottama 21. kesäkuuta 1919 SMS Grosser Kurfürst AG Vulcan Stettin lokakuu 1911 5. toukokuuta 1913 syyskuu 1914 miehistönsä upottama 21. kesäkuuta 1919 SMS Markgraf Weser, Bremen marraskuu 1911 4. kesäkuuta 1913 tammikuu 1915 miehistönsä upottama 21. kesäkuuta 1919 SMS Kronprinz Germaniawerft, Kiel toukokuu 1912 21. helmikuuta 1914 helmikuu 1915 miehistönsä upottama 21. kesäkuuta 1919 ==Lähteet== * * * === Viitteet === *
Lepkankaan kivi

Lepkankaan kivi on Virolahden keskustan luoteispuolella Leppäkankaalla Virojoen länsipuolella ja uuden valtatie 7:n moottoritielinjauksen eteläpuolella sijaitseva vuoden 1721 Uudenkaupungin rauhan rajakivi.Museoviraston kulttuuriympäristön palveluikkuna : Virolahti, Lepkankaan kivi Kivi on suurikokoinen siirtolohkare, jonka kaakkoissivulla on venäläisten tekemä hakkausmerkintä, jossa on vuosiluku 1722. Ruotsalaisia hakkausmerkintöjä kivessä ei ole. Uudenkaupungin rauhan rajankäynnistä on Virolahdella säilynyt Lepkankaan kiven lisäksi yhdeksän muuta rajakiveä: Hurppu, Heijarinkivi, Everstienkivi, Itäkivi, Alapihlajan kivi, Kirkkotien kivi, Sahantauksen kivi, Kallionpellon kivi ja Käyhkäntien kivi.Uudenkaupungin rauhan rajakivet, Museovirasto == Lähteet == Luokka:Suomen siirtolohkareet Luokka:Rajakivet Luokka:Virolahti
Käyhkäntien kivi

Käyhkäntien kivi on Virolahdella Vaalimaalta Kotolaan vievältä tieltä 600 metriä koilliseen ja uuden valtatie 7:n moottoritielinjauksen pohjoispuolella sijaitseva vuoden 1721 Uudenkaupungin rauhan rajakivi.Museoviraston kulttuuriympäristön palveluikkuna : Virolahti, Käyhkäntien kivi Metsätien ja polun risteyksessä sijaitseva kivi on kooltaan 1x8x4 metriä. Sen kaakkoissivulla on venäläisten tekemä hakkausmerkintä, jossa on vuosiluku 1722 ja ruotsalaisten hakkausmerkintä kruunu ja F-kirjain. Uudenkaupungin rauhan rajankäynnistä on Virolahdella säilynyt Lepkankaan kiven lisäksi yhdeksän muuta rajakiveä: Hurppu, Heijarinkivi, Everstienkivi, Itäkivi, Alapihlajan kivi, Kirkkotien kivi, Sahantauksen kivi, Kallionpellon kivi ja Lepkankaan kivi.Uudenkaupungin rauhan rajakivet, Museovirasto == Lähteet == Luokka:Suomen siirtolohkareet Luokka:Rajakivet Luokka:Virolahti
Sojuz MS-05

Sojuz MS-05 () on Venäjän avaruusjärjestön miehitetty avaruuslento ISS- avaruusasemalle. Alus laukaistiin Sojuz FG -kantoraketilla 28. heinäkuuta 2017 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Aluksen miehistö kuuluu ISS:n Retkikunta 52:n miehistöön. ==Miehistö== * Sergei Rjazanski, Venäjän avaruusjärjestö, päällikkö * Randolph Bresnik, NASA * Paolo Nespoli, ESA ===Varamiehistö=== * Aleksandr Misurkin, Venäjän avaruusjärjestö, päällikkö * Mark Vande Hei, NASA * Norishige Kanai, JAXA ==Lähteet== Luokka:Miehitetyt avaruuslennot Luokka:Sojuz-ohjelma
Alapihlajan kivi

Alapihlajan kivi on Virolahdella Ala-Pihlajan kylässä Porolahden pohjoisrannalla sijaitseva vuoden 1721 Uudenkaupungin rauhan rajakivi.Museoviraston kulttuuriympäristön palveluikkuna : Virolahti, Alapihlajan kivi Rajakivi on noin neljä metriä korkea kallio, jonka länsisivulla on venäläisten tekemä hakkausmerkintä, jossa on vuosiluku 1722. Ruotsalaisten hakkausmerkintöjä ei kalliossa ole. Uudenkaupungin rauhan rajankäynnistä on Virolahdella säilynyt Alapihlajan kiven lisäksi yhdeksän muuta rajakiveä: Hurppu, Heijarinkivi, Everstienkivi, Itäkivi, Käyhkäntien kivi, Kirkkotien kivi, Sahantauksen kivi, Kallionpellon kivi ja Lepkankaan kivi.Uudenkaupungin rauhan rajakivet, Museovirasto == Lähteet == Luokka:Rajakivet Luokka:Virolahti
Hurpun kivi

Hurpun kivi on Virolahdella Hurpun raja-asemasta noin 250 metriä pohjoiseen Rajaniemessä Halssinselän rannalla sijaitseva vuoden 1721 Uudenkaupungin rauhan rajakivi.Museoviraston kulttuuriympäristön palveluikkuna : Virolahti, Hurpun kivi Noin kaksi metriä korkean kartiomaisen kiven itäsivulla on venäläisten tekemä hakkausmerkintä, jossa on risti ja vuosiluku 1722. Ruotsalaisten hakkausmerkintä kruunu ja F-kirjain on kiven länsisivulla. Uudenkaupungin rauhan rajankäynnistä on Virolahdella säilynyt Hurpun kiven lisäksi yhdeksän muuta rajakiveä: Alapihlajan kivi, Heijarinkivi, Everstienkivi, Itäkivi, Käyhkäntien kivi, Kirkkotien kivi, Sahantauksen kivi, Kallionpellon kivi ja Lepkankaan kivi.Uudenkaupungin rauhan rajakivet, Museovirasto == Lähteet == Luokka:Rajakivet Luokka:Virolahti
Sammy Alex Mutahi

Sammy Alex Mutahi (s. 1. kesäkuuta 1989) on kenialainen kestävyysjuoksija. Hän saavutti vuoden 2010 sisäratojen MM-kisoista pronssia 3 000 metrin juoksusta. Ennätyksikseen Mutahi on juossut 3 000 metrillä ajan 7:31,41 vuonna 2009, kahdella maililla ajan 8:29,57 vuonna 2012, 5 000 metrillä ajan 13:00,02 vuonna 2010 ja 10 000 metrillä ajan 27:12,42 vuonna 2007. == Lähteet == Luokka:Kenialaiset kestävyysjuoksijat Luokka:Vuonna 1989 syntyneet Luokka:Elävät henkilöt
Boaz Kiplagat Lalang

Boaz Kiplagat Lalang (s. 8. helmikuuta 1989) on kenialainen keskimatkojen juoksija. Hän saavutti vuoden 2010 sisäratojen MM-kisoista hopeaa 800 metrin juoksusta. Ennätyksikseen Lalang on juossut 800 metrillä ajan 1.42,95, 1 000 metrillä ajan 2.14,83, 1 500 metrillä ajan 3.35,80 ja maililla ajan 3.52,18; kaikki vuonna 2010. == Lähteet == Luokka:Kenialaiset kestävyysjuoksijat Luokka:Vuonna 1989 syntyneet Luokka:Elävät henkilöt
Kallionpellon kivi

Kallionpellon kivi on Virolahdella Kotolan kylässä Vaalimaanjoen pohjoispuolella sijaitseva vuoden 1721 Uudenkaupungin rauhan rajakivi.Museoviraston kulttuuriympäristön palveluikkuna : Virolahti, Kotola Kallionpellon kivi on oheisessa kartassa nro. 6. Isokokoisen kiven suoralla koillissivulla on hakkausmerkintä "ANNO 1722". Uudenkaupungin rauhan rajankäynnistä on Virolahdella säilynyt Kallionpellon kiven lisäksi yhdeksän muuta rajakiveä : Alapihlajan kivi, Heijarinkivi, Everstienkivi, Itäkivi, Käyhkäntien kivi, Kirkkotien kivi, Sahantauksen kivi, Hurpun kivi ja Lepkankaan kivi.Uudenkaupungin rauhan rajakivet, Museovirasto == Lähteet == Luokka:Suomen siirtolohkareet Luokka:Rajakivet Luokka:Virolahti
Noisy-le-Sec

Noisy-le-Sec [nwa.zil.sɛk] on Ranskan kunta Île-de-Francen alueella Seine- Saint-Denis’n departementissa. Asukasluku vuonna 2014 oli 42 607\. Noisy-le- Sec kuuluu Pariisin koilliseen esikaupunkivyöhykkeeseen. Matkaa Pariisin keskustaan on noin 17 kilometriä ja sinne pääsee muun muassa RER-junalla E. Noisy-le-Sec sijaitsee Pariisista Strasbourgiin johtavan rautatien varrella. Kunta kuuluu departementissaan Bobignyn kantoniin Bobignyn arrondissementissa. Kunta jakaantuu yhdeksään osa-alueeseen: La Boissière, Le Centre-Ville, Langevin, Le Londeau, Merlan, Le Petit-Noisy, Le Centre Ville–Gare, La Renardière ja Le Haut Goulet. ==Aiheesta muualla== Luokka:Seine-Saint-Denis’n kunnat
Elizabeth Chase

Elizabeth ”Liz” Chase (26. huhtikuuta 1950 Umtali, Etelä-Rhodesia, Brittiläinen imperiumi – 10. toukokuuta 2018) oli zimbabwelainen maahockeypelaaja ja olympiavoittaja. Chase pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi jokaisessa viidessä ottelussa ja teki yhteensä kolme maalia.Olympics at Sports-Reference.com Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.Wallechinsky 1992, 335The Sunday News 12.4.2015 == Lähteet == * * Liz Chase Bio, Stats, and Results Olympics at Sports-Reference.com * Sibanda, Mehluli: Golden Girl Buckle on Moscow 1980 The Sunday News 12.4.2015. === Viitteet === Luokka:Zimbabwelaiset maahockeypelaajat Luokka:Zimbabwelaiset olympiavoittajat Luokka:Vuonna 1950 syntyneet Luokka:Vuonna 2018 kuolleet
Gagny

Gagny on Ranskan kunta Île-de-Francen alueella Seine-Saint-Denis’n departementissa. Asukasluku vuonna 2015 oli 39 603\. Gagny kuuluu Pariisin itäiseen esikaupunkivyöhykkeeseen. Matkaa Pariisin keskustaan on noin 20 kilometriä. Kunta kuuluu departementissaan Gagnyn kantoniin Le Raincyn arrondissementissa. ==Aiheesta muualla== Luokka:Seine-Saint-Denis’n kunnat
Lindsay Lindley

Lindsay Lindley (o.s. Rowe, s. 6. lokakuuta 1989) on yhdysvaltalaistaustainen nigerialainen aitajuoksija, joka kilpailee 100 metrin aidoissa. Lindley on edustanut Nigeriaa kesäkuusta 2014 lähtien. Lindleyn ennätys pika-aidoissa on 12,90, joka syntyi Long Beachilla 15. huhtikuuta 2017. Vuoden 2014 Afrikan- mestaruuskilpailuissa Lindley sijoittui neljänneksi ajalla 13,43 s. Vuoden 2015 Afrikan kisoissa hän oli pronssilla ajalla 13,30 s. Vuoden 2015 maailmanmestaruuskilpailuissa Lindsey karsiutui alkuerissä ajalla 13,30 s. Vuoden 2017 IAAF World Relaysissa Lindsey edusti Nigeriaa 4 × 100 metrin viestijuoksussa, jossa Nigeria ei päässyt alkueristä loppukilpailuun. Lontoon MM-kilpailuissa 2017 Lindley pääsi alkueristä välieriin ajalla 13,07 s. Birminghamin MM-hallikilpailuissa 2018 hän karsiutui 60 metrin aitojen välierissä. Lindley pääsi vuonna 2014 sisäratojen Yhdysvaltain- mestaruuskilpailujen finaaliin 60 metrin aitajuoksussa, jossa hän juoksi kuudenneksi ajalla 8,16 s. Nigerian mestaruuden 100 metrin aidoissa Lindley on voittanut vuonna 2015 ajalla 13,40 s ja vuonna 2016 ajalla 13,16 s. Kesällä 2017 Lindley kilpaili Suomessa neljässä Eliittikisassa. == Henkilökohtaiset ennätykset == === Ulkoradoilla === Laji Aika Paikka Päivä 100 m aidat 12,90 Long Beach 15.4.2017 100 m 11,89 Los Angeles 18.3.2017 === Sisäradoilla === Laji Aika Paikka Päivä 60 m aidat 8,04 Athlone 21.2.2018 Lähde == Lähteet == == Aiheesta muualla == * Luokka:Nigerialaiset pika-aitajuoksijat Luokka:Yhdysvaltalaiset pika-aitajuoksijat Luokka:Vuonna 1989 syntyneet Luokka:Elävät henkilöt
Anthea Stewart

Anthea Dorine Stewart (o.s. Allin, s. 20. marraskuuta 1944 Blantyre, Njassamaan protektoraatti) on zimbabwelainen kilpauransa päättänyt maahockeypelaaja, -valmentaja ja olympiavoittaja. Hän edusti urallaan myös Etelä-Afrikkaa. Stewart valmensi ja pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi yhdessä ottelussa.Olympics at Sports-Reference.com Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.Wallechinsky 1992, 335The Sunday News 12.4.2015 Stewart edusti pelaajana Etelä-Afrikkaa vuosina 1963–1974. Hänen poikansa on uimahyppyjen maailmanmestari ja kolminkertainen olympiaedustaja Evan Stewart. == Lähteet == * * Anthea Stewart Bio, Stats, and Results Olympics at Sports- Reference.com * Sibanda, Mehluli: Golden Girl Buckle on Moscow 1980 The Sunday News 12.4.2015. === Viitteet === Luokka:Zimbabwelaiset maahockeypelaajat Luokka:Zimbabwelaiset olympiavoittajat Luokka:Vuonna 1944 syntyneet Luokka:Elävät henkilöt
Patricia Davies

Patricia Joan ”Trish” Davies (s. 5. joulukuuta 1956) on zimbabwelainen kilpauransa päättänyt maahockeypelaaja ja olympiavoittaja. Davies pelasi Zimbabwen olympiakultaa voittaneessa naisten maajoukkueessa Moskovassa 1980, missä naisten maahockeyturnaus kuului ensimmäisen kerran olympiaohjelmaan. Hän pelasi kaikissa viidessä ottelussa ja teki yhden maalin Puolaa vastaan.Olympics at Sports-Reference.com Zimbabwen joukkue kutsuttiin Moskovan boikoteista kärsineeseen olympiaturnaukseen vain viikkoja ennen olympialaisten alkua, ja pelaajat valittiin vain päiviä ennen avajaisia. Maa oli ennen samana vuonna tapahtunutta itsenäistymistään ollut suljettu olympialaisista rotusyrjintänsä vuoksi, tosin olympiajoukkueen jäsenet kuuluivat kaikki maan valkoihoiseen vähemmistöön. Maajoukkue pelasi ensimmäisen kerran kotimaansa ulkopuolella ja keinotekoisella alustalla. Moskovassa Zimbabwe ei hävinnyt otteluakaan voitettuaan vastustajistaan kolme ja pelattuaan kahdesti tasan.Wallechinsky 1992, 335The Sunday News 12.4.2015 == Lähteet == * * Trish Davies Bio, Stats, and Results Olympics at Sports-Reference.com * Sibanda, Mehluli: Golden Girl Buckle on Moscow 1980 The Sunday News 12.4.2015. === Viitteet === Luokka:Zimbabwelaiset maahockeypelaajat Luokka:Zimbabwelaiset olympiavoittajat Luokka:Vuonna 1956 syntyneet Luokka:Elävät henkilöt
Sentayehu Ejigu

Sentayehu Ejigu (s. 28. kesäkuuta 1985) on etiopialainen kestävyysjuoksija. Hän saavutti vuoden 2010 sisäratojen MM-kisoista pronssia 3 000 metrin juoksusta. Ennätyksikseen Ejigu on juossut 1 500 metrillä ajan 4:15,89 vuonna 2001, 3 000 metrillä ajan 8:28,41 vuonna 2010, 5 000 metrillä ajan 14:28,39 vuonna 2010, kymmenellä kilometrillä ajan 31:33 vuonna 2013 ja puolimaratonilla ajan 1:12:05 vuonna 2013. Ejigu saavutti Debrecenin alle 18-vuotiaiden MM-kilpailuissa 2001 pronssia 1 500 metrillä ajalla 4.17,51. Hän oli GP-finaalissa seitsemäs 3 000 metrillä 2002. Hän sijoittui maastojuoksun MM-kilpailuissa 2003 naisjuniorien sarjassa kuudenneksi ja voitti kultaa joukkuekilpailussa. Hän oli samana vuonna 5 000 metrillä seitsemäs IAAF:n yleisurheilufinaalissa ja viides Abujan Afrikan kisoissa. Hän sijoittui 2004 Ateenan olympialaisissa 5 000 metrillä kymmenenneksi ja IAAF:n yleisurheilufinaalissa 3 000 metrillä viidenneksi. Ejigu sijoittui Moskovan MM-hallikilpailuissa 2006 neljänneksi 3 000 metrin juoksussa. Hän oli neljästoista maastojuoksun MM-kilpailuissa Lausannessa 2009. Joukkuekilpailussa Etiopia oli toinen, mutta hänen tulostaan ei laskettu mukaan joukkueen pisteisiin. Hän sijoittui samana vuonna 5 000 metrillä neljänneksi Berliinin MM-kilpailuissa ja kuudenneksi IAAF:n yleisurheilufinaalissa. Ejigu saavutti Dohan MM-hallikilpailuissa 2010 pronssia 3 000 metrin juoksussa ajalla 8.52,08. Hän sai samana vuonna pronssia 5 000 metrillä Afrikan-mestaruuskilpailuissa Nairobissa ajalla 16.22,32. Splitin maanosien cupissa hän oli 5 000 metrillä toinen. Daegun MM- kilpailuissa 2011 hän sijoittui 5 000 metrillä neljänneksi. == Lähteet == Luokka:Etiopialaiset kestävyysjuoksijat Luokka:Vuonna 1985 syntyneet Luokka:Elävät henkilöt